સામગ્રી: સુશાંત સિંહ રાજપૂતનું વ્યક્તિત્વ એવું હતું કે કોઈને પણ આકર્ષિત કરી શકતું હતું. એન્જિનિયરિંગના અભ્યાસ દરમિયાન તેમનો ઝુકાવ અભિનય તરફ ગયો અને એમણે વચ્ચેથી અભ્યાસ છોડી બૉલિવૂડ તરફ નજર કરી.

ટીવી સિરિયલમાં કામ કર્યા પછી તેઓ હિંદીભાષી પ્રદેશોમાં ઘરે ઘરે ઓળખાતા થઈ ગયા. એ પછી એમની યાત્રા શરૂ થઈ મોટા પડદા ઉપર.

બીજી તરફ મહેન્દ્રસિંહ ધોનીએ રાંચીથી પોતાના ક્રિકેટ કૅરિયરની શરૂઆત કરી. ફૂટબૉલમાં ગોલકીપરની ભૂમિકામાં રમનારા ધોની ક્રિકેટમાં વિકેટકીપરની ભૂમિકામાં રમવા લાગ્યા. 

લાંબા વાળ ધરાવતા ધોનીને બાઈકનો ઘણો શોખ છે. તેમણે ખડકપુર રેલવે સ્ટેશન પર ટીસીની નોકરી કરી. તેમણે ઝારખંડની રણજી ટીમ સાથે રમવાની શરૂઆત કરી અને પછી  ઇન્ડિયા એ ટીમથી થઈ ટીમ ઇન્ડિયા સુધીનો મુકામ મેળવ્યો. એ પછી તો તેઓ ટીમ ઈન્ડિયાના એક શાનદાર બેટ્સમેન અને સફળ કૅપ્ટન બનીને ઉભર્યા. 

મૅચ ફિનિશરના રૂપમાં તેમણે ક્રિકેટપ્રેમીઓમાં તેમની એક ખાસ જગ્યા બનાવી. મહેન્દ્રસિંહ ધોનીને ક્રિકેટ પ્રેમીઓ માહી પણ કહે છે. તેમને એ વાત માટે પણ ઓળખવામાં આવે છે કે ઊંચાઈ પર પહોંચ્યા બાદ તેમણે પોતાનું ધૈર્ય ન ગુમાવ્યું અને હંમેશા શાંત ચિત્તે રમતા રહ્યા.

સુશાંત સિંહ રાજપૂતનો ચહેરો કે કદ-કાઠી ધોની સાથે મળતા ન હતા. તેમ છતાં તેઓ મોટા પડદા ઉપર ધોનીની ભૂમિકા નિભાવવા માટે તૈયાર થઈ ગયા. એમણે આ રોલને નિભાવવામાં કોઈ કસર પણ ન છોડી.

પડદા ઉપર ધોની બનવા માટે સુશાંત સિંહ રાજપૂતે ભૂતપૂર્વ ક્રિકેટર કિરણ મોરે પાસેથી એક વર્ષ સુધી ટ્રેનિંગ લીધી. કિરણ મોરેએ એમને શીખવ્યું કે વિકેટકીપર કેવી રીતે વિચારે છે અને એમની મુવમૅન્ટ કેવી હોય છે. કેવી રીતે તેઓ પોતાને ફિટ રાખે છે અને કેવી રીતે બૉલર સાથે સમન્વય સાધે છે. બિલકુલ કોઇ ક્રિકેટરની જેમ જ એમણે સુશાંતને  ટ્રેનિંગ આપી. 

એક વીડિયો ઍનાલિસ્ટે એમને ધોનીના દરેક શૉટને ઝીણવટથી સમજાવ્યા.

આગળ વધીને કેવી રીતે મોટા શૉટ મારવા અને કેવી રીતે બૅટ પકડવું આ બધું વીડિયો ઍનાલિસ્ટની મદદથી સુશાંતે આ ભૂમિકાને નિભાવવા માટે સમજ્યું.

સુશાંતને ધોનીના મશહૂર હૅલિકોપ્ટર શૉટમાં છ ફ્રેમમાં બતાવાયા. 

પછી બૉલિંગ મશીનની મદદથી સુશાંતને બૉલ નાખવામાં આવ્યા. સુશાંત એક દિવસમાં 300થી વધુ વાર હૅલિકોપ્ટર શૉટની પ્રેક્ટિસ કરતા હતા, જેથી સ્ક્રીન ઉપર તેમનો શૉટ બનાવટી ના લાગે. 

કિરણ મોરે અને વિડીયો ઍનાલિસ્ટ પાસેથી ટ્રેનિંગ લેતા પહેલા સુશાંતે જુહુમાં ગૌતમ માંગેલા પાસેથી શરૂઆતની ટ્રેનિંગ લીધી હતી. ગૌતમ...\nઅગાઉની સામગ્રીનો સારાંશ નીચે મુજબ કરી શકાય છે:
સુશાંત સિંહ રાજપૂત પટનાના રહેનારા હતા. મહેન્દ્રસિંહ ધોનીનું ઘર રાંચી છે. અલગ રાજ્ય બનતા પહેલાં ઝારખંડ બિહારનો જ હિસ્સો હતું. એટલા માટે બંને જગ્યાઓમાં સમાનતા છે.